**NAPOVEDUJEMO STROKOVNI DOGODEK** **ANDRAGOŠKEGA DRUŠTVA SLOVENIJE**

**Petek, 7. junija 2019 v središču Vitalis - Zalog pri Ljubljani ; od 9.00 -15.00**

**KJE SMO IN KAM GREMO V IZOBRAŽEVANJU ODRASLIH ?**

**VIZIJA RAVNANJA IN POMENA IZOBRAŽEVANJA ODRASLIH V PRIHODNJE**

*Ob 50 letnici ustanovitve Andragoškega društva Slovenije, ki je bilo kot društvo ustanovljeno prav zaradi problemov v izobraževanju odraslih in tudi začetnik in pobudnik razvoja tega področja izobraževanja in učenja v Sloveniji, se postavlja vprašanje o stanju izobraževanja odraslih, viziji razvoja in prihodnosti tega pomembnega področja v Sloveniji.*

Odgovore bomo iskali na strokovnem srečanju, kjer bodo **v prvem delu programa**, z zanimivimi uvodnimi razmišljanji sodelovali vidni strokovnjaki:

**Najbolj zaslužna za razvoj izobraževanja odraslih, vseživljenjskega učenja in andragogike v Sloveniji Dr. Ana Krajnc in Dr. Zoran Jelenc. Dr. Zoran Jelenc bo kritično osvetlil prehojeno 50- letno pot izobraževanja odraslih v Sloveniji, Dr. Ana Krajnc pa spregovorila o novih paradigmah v izobraževanju odraslih, prihodnost izobraževanja odraslih je tukaj in sedaj, pravi.**

**Kako o prioritetah v izobraževanju razmišljajo v svetovni organizaciji UNESCO bo spregovoril podpredsednik te organizacije Dr. Darko Štrajn.**

**Mediji imajo vedno večji vpliv na izobraževanje. O pozitivnih vplivih in pasteh bo razmišljal poznavalec in raziskovalec tega področja Dr. Jože Vogrinc iz Filozofske fakultete v Ljubljani. Kaj vemo o umetni inteligenci in njenih obetih v povezavi z izobraževanjem nam bo pojasnil Dr. Jure Žabkar iz Inštituta za umetno inteligenco fakultete za računalništvo in informatiko. Ne nazadnje nas vedno zanima tudi odnos in pogled delavcev na eni in delodajalcev na drugi strani do izobraževanja. Več o tem bo povedala Dr. Eva Boštjančič, ki se s temi vprašanji ukvarja na Filozofski fakulteti v Ljubljani.**

**Drugi del programa bo namenjen udeležencem, ki boste imeli priložnost aktivno sodelovati, razmišljati in prispevati svoje poglede, konkretne predloge, rešitve, priporočila in prioritete o tem, kaj bi po vašem mnenju v prihodnje najbolj prispevalo k izboljšanju, razvoju in kakovosti vseživljenjskega učenja in izobraževanja odraslih v prihodnje.**

**Odgovore bomo iskali po moderatorski metodi odprtega prostora, ki vsem udeležencem omogoča, da lahko spregovorijo in razpravljajo o problemih, ki so pomembni iz njihovega vidika, predlagajo rešitve in oblikujejo prioritete, ki so pomembne za prihodnost izobraževanja odraslih, tako na strokovni kot nacionalni ravni v Sloveniji.**

**To je še posebej pomembno v obdobju, ko je v pripravi nov nacionalni program o izobraževanju odraslih, k oblikovanju katerega bi radi prispevali z rezultati našega srečanja. Zato vas vabimo, da se nam pridružite in s svojimi izkušnjami in idejami prispevate h kakovostnim rezultatom.**

**K udeležbi so vabljeni** vsi, ki se ukvarjajo z izobraževanjem odraslih kot organizatorji, izvajalci, predavatelji, praktiki in teoretiki, člani različnih društev in zvez (ADS, DOIO, G.I.Z.ZLUS, ZSCS...), učitelji in snovalci programov in zakonov v resornih ministerstvih, strokovni delavci javnih zavodih ( ACS, PI, CPI ) ter vsem, ki jih problematika izobraževanja odraslih zanima.

**Prilagamo** [**PRIJAVNICO**](https://forms.gle/ztQFxb3GoLp7KVyXA) **- PROGRAM posveta z vsemi potrebnim informacijami, bomo poslali v drugi polovici meseca maja.**

**PRIJAZNO POVABLJENI, DA SE NAM PRIDRUŽITE !**

**V Ljubljani, maj 2019 predsednica ADS: Ida Srebotnik**